સેન્સેક્સ મંગળવારે 175 પોઈન્ટ તૂટ્યા ઘટ્યા બાદ બુધવારે બાઉન્સ બેક થયો હતો. વિતેલા સપ્તાહમાં ચાર જ ટ્રેડિંગ સેશનમાં 1851 પોઈન્ટના અસાધારણ ધોવાણ પછી સોમ-મંગળની સાધારણ ચાલ બાદ બુધવારે મજબૂત રીતે બાઉન્સ બેક થયો હતો. ડીઆઈઆઈની આક્રમક ખરીદીને પગલે બજાર ઊંચકાયું હતું. ફાઈનાન્શિયલ, ઓટો અને મેટલ શેરોમાં નીચા ભાવે ખરીદી જોવા મળી હતી. રોકાણકારોની મૂડીમાં ત્રણ લાખ કરોડ રૂપિયાનો વધારો થઈ ગયો હતો. ડોલર સામે બુધવારે રૂપિયો સવારે 24 પૈસા સુધર્યો થયો હતો અને છેલ્લે 14 પૈસા વધીને બંધ આવ્યો હતો, જેને કારણે બજારમાં રિકવરી આવી હતી અને રોકાણકારોને હાશકારો થયો હતો. ટેકનિકલી બજાર ઓવરસોલ્ડ ઝોનમાં હોવાથી નીચા લેવલે નવેસરની ખરીદી અને શોર્ટ કવરિંગ જોવા મળ્યું હતું. રૂપિયો ડોલર ઉપરાંત પાઉન્ડ, યુરો સામે પણ મજબૂત બંધ આવ્યો હતો.